Diari Oficial de la Generalitat Valenciana


Sumari del DOGV 4568, del 19-08-2003 (2003/8249)

Informació pública de l'alternativa tècnica del programa d'actuació integrada de la unitat d'execució única del sector 23, zona 23.1, «Peñarrubia», del Pla General d'Ordenació Urbana de Villena.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4568

Data del DOGV
:   19-08-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/8249


Organisme emissor
:   Proyecciones Inmobiliarias Urbasa, SL

Tipus de document
:   Anunci

Informació pública de l'alternativa tècnica del programa d'actuació integrada de la unitat d'execució única del sector 23, zona 23.1, «Peñarrubia», del Pla General d'Ordenació Urbana de Villena. [2003/8249]
  
La mercantil Proyecciones Inmobiliarias Urbasa, SL ha elaborat per a la seua tramitació una alternativa tècnica del programa per al desenvolupament d'actuació integrada de la unitat d'execució única del sector 23, zona 23.1, «Peñarrubia», del PGOU del municipi de Villena, amb l'objecte d'obtindre la seua aprovació i ser nomenada urbanitzadora del sector. Tot això a l'empara del que preveu la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en avant, LRAU), que comprén els documents següents:
  
- Pla de reforma interior, amb annex d'homologació en l'àmbit del sector (documents núm. 1 i 2, respectivament).
  
- Memòria justificativa de l'alternativa tècnica (document núm. 3).
  
- Projecte d'urbanització (document núm. 4).
  
- Agrupació d'interés urbanístic: acta de constitució i estatuts (document núm. 5).
  
- Resguard acreditatiu de sol·licitud de cèdula d'urbanització, per al cas que fora necessària (document núm. 6).
  
La documentació esmentada es troba protocol·litzada en la notaria del senyor Enrique Sagristà Crisanti, sítia a Villena, carrer de la Ronda de l'Estació, núm. 8, baixos, i qualsevol interessat pot comparéixer en la notaria per consultar o/i obtindre'n còpia de l'acta de protocol·lització. De la mateixa manera es troba dipositat davant l'Ajuntament de Villena un exemplar de l'alternativa tècnica que respon a la denominació «alternativa tècnica del programa per al desenvolupament d'actuació integrada de la unitat d'execució única del sector 23, zona 23.1, «Peñarrubia», del PGOU del municipi de Villena» presentada per la mercantil Proyecciones Inmobiliarias Urbasa, SL.
  
En aplicació del que establixen els articles 46.3 i 48 de la mateixa llei, procedix sotmetre l'alternativa esmentada, amb la documentació que la comprén, a exposició pública per un termini de 20 dies hàbils, comptats a partir del següent a la publicació d'este anunci en el Diari Oficial de la Generalitat Valenciana (DOGV).
  
Es fa constar que, durant el termini esmentat, els interessats en este procediment podran formular davant l'Ajuntament de Villena les al·legacions que convinguen al seu dret, així com altres alternatives tècniques diferents a l'exposada al públic que pretenguen competir amb aquella. Així mateix, i de conformitat amb el que preceptua l'article 46, paràgrafs quart i cinqué de la LRAU, tota persona interessada podrà presentar, en l'Ajuntament de Villena, i en plica tancada, proposicions juridicoeconòmiques per a executar qualsevol de les alternatives, durant els 5 dies hàbils següents al venciment del termini de 20 dies d'exposició pública.
  
Tot això en els termes i condicions establits en la LRAU.
  
Finalment, mitjançant el present anunci, s'avisa els titulars cadastrals respecte dels quals no es tenen senyes d'identificació i/o domicili fiscal, als efectes del que establix la present publicació.
  
- Ref. cadastral: 14572/04; propietari cadastral: el senyor Alfonso Hernández Ródenas; adreça: domicili desconegut.
  
- Ref. cadastral: 15171/06; propietària cadastral: la senyora Carmen Soria Cortes; adreça: domicili desconegut.
  
- Ref. cadastral: 16142 No existix; propietari cadastral: desconegut; adreça: centre de transformació elèctrica.
  
Així com a aquells altres als quals, intentada la notificació, no s'haguera pogut practicar per qualsevol motiu.